প্রযুক্তি বাজারে নেতৃত্ব দেবে বাংলাদেশি তরুণরা :পলক - কর্পোরেট
কর্পোরেট
প্রযুক্তি বাজারে নেতৃত্ব দেবে বাংলাদেশি তরুণরা :পলক
লিজা ফারহানা
2 বছর ago
তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেন, তথ্যপ্রযুক্তি নির্ভর উদ্ভাবনী ও উদ্যোক্তাদের সহায়তা দিতে সরকার বিভিন্ন প্রণোদনামূলক কার্যক্রম গ্রহণ করেছে। এরই ধারাবাহিকতায় উদ্যোক্তা ও তরুণদের উত্সাহিত আইসিটি ডিভিশন আয়োজন করছে এ বছর জাতীয় পর্যায়ে ন্যাশনাল হ্যাকাথন ও কানেক্টিং স্টার্টআপের আয়োজন করছে। লক্ষ্য ২০২১ সালের মধ্যে অন্তত ১ হাজারটি প্রযুক্তি উদ্ভাবন কে খুঁজে বের করা। মন্ত্রী গতকাল বাংলাদেশ কম্পিউটার কাউন্সিল (বিসিসি) মিলনায়তনে আইসিটি ডিভিশন আয়োজিত ইনোভেশন বুট ক্যাম্পে এসব কথা বলেন। তিনি বলেন, ‘আমাদের মূল শক্তি দেশের মেধাবী তরুণ সমাজ। তাদের অসামান্য মেধা ও দক্ষতায় আগামীর চ্যালেঞ্জ মোকাবেলায় আমরা দৃপ্ত পদক্ষেপে এগিয়ে যাচ্ছি। তরুণদের এই অগ্রযাত্রায় তাদের দক্ষতা বৃদ্ধিতে অবদান রাখার জন্য আমরা বছরব্যাপী নানা রকম প্রতিযোগিতার আয়োজন করে থাকি, যাতে বর্তমান প্রজন্ম তার মেধার চূড়ান্ত বহিঃপ্রকাশ ঘটাতে পারে।’ পলক আরও বলেন, ‘কানেক্টিং স্টার্টআপ প্রতিযোগিতা আয়োজনের উদ্দেশ্য দেশের প্রয়োজন ও চাহিদা মোতাবেক বিভিন্ন প্রযুক্তি স্টার্টআপকে সামনে এনে টেকনিক্যাল সহায়তা দেওয়া। বিজয়ী পাবেন সরকারি পৃষ্ঠপোষকতায় জনতা টাওয়ার আইটি পার্কে অফিস স্পেস, কারিগরী গবেষণার সুযোগ এবং আন্তর্জাতিক বাজারে দেশীয় প্রোডাক্ট হিসেবে ব্র্যান্ডিংয়ের সুবিধা। ৪৩৫টির বেশি আবেদন ও ৩ পর্যায়ের যাচাই বাছাই হবার পর গ্রোথ ও আইডিয়া সেক্টর থেকে ২৫টি করে মোট ৫০টি টিম পরবর্তী রাউন্ডের প্রতিযোগিতায় টিকে আছে। এই টিমগুলোও আজ আছে আমাদের সাথে।’ অনুষ্ঠানে আরও বক্তব্য দেন বিসিসির নির্বাহী পরিচালক এস এম আশরাফুল ইসলাম, বিশ্বব্যাংকে ডিজিটাল এন্টারপ্রেনারশিপ প্রোগ্রামের কো-লিড টনি ইলিয়াজ, এলআইসিটি প্রকল্পের কম্পোনেন্ট টিম লিডার সামি আহমেদ ও বেসিস এর পরিচালক আশ্রাফ আবির।
Comments
comments
Categories: স্থানীয় খবর
Tags: আইসিটি ডিভিশন, জুনাইদ আহমেদ পলক, বাংলাদেশ কম্পিউটার কাউন্সিল, বাংলাদেশি তরুণরা
Leave a Comment
কর্পোরেট
Powered by WordPress
Back to top